b"\n_START_ARTICLE_\nTobruk\n_START_PARAGRAPH_\nTobruk eller Tubruq er en havneby i det nord\xc3\xb8stlige Libyen i n\xc3\xa6rheden af gr\xc3\xa6nsen mod Egypten. Byen har ca. 110.000 indbyggere (2006)._NEWLINE_Tobruk ligger 150 km vest for den egyptiske gr\xc3\xa6nse ved den historiske kystvej Via Balbia, der l\xc3\xb8ber mellem Alexandria og Tripoli. Fra Tobruk g\xc3\xa5r den mod vest til det 300 km fjerntliggende Benghazi og mod \xc3\xb8st til den egyptiske gr\xc3\xa6nse ved Musaid og Sollum. 25 km syd for Tobruk g\xc3\xa5r der en \xc3\xb8rkenvejen Tobruk\xe2\x80\x93Adschdabija 410 km mod sydvest til Ajdabiya._NEWLINE_Tobruk har en, naturlig, dyb, godt beskyttet havn som er omgivet af \xc3\xb8rkenen. Syd for Tobruk er det mange klipper, som i resten af det \xc3\xb8stlige Libyen. Klipperne former en naturlig barri\xc3\xa8re i forhold til resten af Libyen, da de overvejende er h\xc3\xb8jest og stejlest p\xc3\xa5 sydsiden, mens nordsiden er lavere og mere tilg\xc3\xa6ngelig._NEWLINE_Syd for byen ligger ogs\xc3\xa5 det \xc3\xb8stlige Libyens st\xc3\xb8rste lufthavn som sammen med havnen, jernbaneforbindelsen og den beskyttelse klipperne var \xc3\xa5rsagen til at Tobruk var strategisk vigtig under den 2. verdenskrig. Jernbanen forbinder Tobruk med det \xc3\xb8stlige Liben og Egypten via regionen Matruh. Mod vest forbinder den byen med Benghazi. Jernbanelinien mellem El Alamein i Egypten og Tobruk blev bygget af det britiske statssamfund under den anden verdenskrig.\n_START_SECTION_\nHistorie\n_START_PARAGRAPH_\nTidligere var Tobruk en landbrugskoloni under Oldtidens Gr\xc3\xa6kenland, og blev kaldt Antipyrgos (Antipyrgus), et navn som af og til stadig bruges. Navnet betyder \xc2\xabp\xc3\xa5 den anden side af Middelhavet set fra Pyrgos\xc2\xbb ( som l\xc3\xa5 p\xc3\xa5 Kreta. Under Romerriget var Tobruk et romersk fort som bevogtede fronten ved provinsen Kyrenaika. Senere blev byen en station p\xc3\xa5 karavaneruten langs Nordafrikas kyst._NEWLINE_Fra 1911 til begyndelsen af 2. verdenskrig var Tobruk en mindre by i den italienske koloni i Libyen med ca 2\xc2\xa0000 indbyggere, og var en strategisk vigtig havn._NEWLINE_Den 22. januar 1941 erobrede engelske, australske og indiske styrker byen og ca. 25.000 italienske soldater blev krigsfanger. Tobruk blev p\xc3\xa5 dette tidspunkt forsvaret af en australsk enhed, der i april afv\xc3\xa6rgede to erobringsfors\xc3\xb8g fra det tyske Afrikakorps og i august 1941 ogs\xc3\xa5 af polske enheder. Indtil slutningen af 1941 blev byen belejret og massivt bombaderet af det tyske luftv\xc3\xa5ben. Den 21. juni 1942 indtog tyskerne under ledelse af Erwin Rommel Tobruk. 32.000 allierede soldater blev krigsfanger. Imidlertid tilbagerobrede de allierede styrker byen 11. november 1942._NEWLINE_Flere krigskirkeg\xc3\xa5rde og mindesm\xc3\xa6rker minder om de h\xc3\xa5rde kampe ved Tobruk under den anden verdenskrig. P\xc3\xa5 krigskirkeg\xc3\xa5rden Commonwealth Cemetery er der begravet soldater fra Storbritannien, Australien, New Zealand, Sydafrika, Polen, Canada, Frankrig og Gr\xc3\xa6kenland. En kirkeg\xc3\xa5rd og mindesm\xc3\xa6rke minder om de 6.026 tyske soldater, der blev dr\xc3\xa6bt i Libyen. Deres grave blev i 1955 af Volksbund Deutsche Kriegsgr\xc3\xa4berf\xc3\xbcrsorge flyttet til Tobruk._NEWLINE_Nogle \xc3\xa5r efter 2. verdenkrigs slutning blev Libyen selvst\xc3\xa6ndig, og Tobruk blev fra starten af 1960'erne en vigtig udskibningshavn for olie. En oliepipeline fra Sariroliefeltet 500 km mod syd ender ved Tobruk._NEWLINE_Den 22. februar 2011 blev byen erobret af libyske opr\xc3\xb8rere, der k\xc3\xa6mpede mod Muammar al-Gaddafis regime."